carohd/mindhelper huggingface dataset:
Projektspørgsmål om selvværd og selvtillid
Kategori: Skole og uddannelse
K\u00f8n: Pige
Alder: 14
Dato: 2019-03-12T14:22:38.000Z

Sp\u00f8rgsm\u00e5l:
Vi er 3 piger der laver projektuge i uge 12. Vi har om selvværd og selvtillid, med unge. Vi tænke om der måske var en i kendte som har haft det svært men har det godt nu, der kunne skrive med os og måske svare på nogle spørgsmål?

Svar:
Da vores brevkasse er anonym, så kan jeg desværre ikke henvise jer til nogen. I kan dog prøve at læse nogle af vores artikler omkring selvværd og selvtillid. Det kan være, at i kan finde noget information i kan bruge der. Ellers kan i prøve at læse nogle af de brevkassespørgsmål, der handler om emnet og finde lidt inspiration i dem.


Artikler om selvværd og selvtillid



Lavt selvværd? gode råd. 
Dårlig selvtilllid? gode råd. 



I må have rigtigt meget held og lykke med jeres projekt.
Jeg har svært ved at fokusere til prøverne
Kategori: Skole og uddannelse
K\u00f8n: Pige
Alder: 14
Dato: 2019-03-22T11:25:35.000Z

Sp\u00f8rgsm\u00e5l:
Jeg er en pige, som går i 8 klasse og skal snart have prøve. Når vi har haft små prøver i klassen har jeg altid klarer mig fint, men her på det sidste lange stykke tid, har jeg bare fået 02 og lorte karakter> Jeg har fundet ud af at jeg har svært ved at fokuser om kun at lave den test og ikke en masse andet, som fks. Pigedrama, eller mine forældres forventninger. Ville høre om i måske har nogen gode råd til at fokuser eller koncentere sig bedre til prøver? Kh Pige med for meget af tænke på=

Svar:
Tak for dit brev.



Først og fremmest, så er det flot, at du selv har været i stand til at se, hvad der er din udfordring. Så selvom det er frustrerende, når koncentration og fokus forsvinder, så har du allerede taget et vigtigt og stort skridt på at løse din udfordring. Du ved, hvad der er problemet.



Og vi kender det godt. Vi skal virkelig koncentrere os. Vi tænker, at nu skal det bare gå godt til den her prøve. Men når vi så sidder der, så ræser tankerne i alle retninger.



Den gode nyhed er, at vi har nogle gode råd, er kan hjælpe dig til at fokusere og koncentrere dig bedre. Også til prøver i skolen.



Mange ting kan du med fordel begynde at øve allerede nu. Her får du tre gode råd, der hjælper dig til at styrke koncentrationen til prøverne.



Træn koncentrationen med mindfulness



Mindfulness hjælper dig til at være mere til stede  lige nu. Det kan være en god idé at træne, så du får lettere ved at slippe de forstyrrende tanker, når du sidder til prøven.



Du kan prøve det her på Mindhelper, hvor vi har 4 enkle mindfulness-øvelser klar. Dem kan du prøve allerede i dag.



Sørg for at hjernen er udhvilet



Søvn er vigtigt, når hjernen skal koncentrere sig. Mangler hjernen at blive ladet op, så begynder koncentrationen også at halte.



De kloge anbefaler, at unge mellem 13 og 18 år skal sove 8  10 timer hver nat. Og jeg har taget rådet med her, fordi 75 % af unge i din aldersgruppe sover mindre end de 8 timer.



Måske kan det være noget for dig at kigge på.



Hæld god benzin på din hjerne



Igen er det vigtigt, at hjernen har god energi, når du sidder til prøven. Mad og drikke er hjernens benzin. Det kan være fristende at hælde lidt booster på med sodavand og chokoladebarer, når du knokler løs til prøven. Men glæden varer kort og du kan næsten få endnu sværere ved at koncentrere dig bagefter.



Sørg for at spise sundt, så hjernen har energi til dagens opgaver.



Du kan finde flere gode råd til at bedre koncentration i artiklen: Når koncentrationen svigter.



Knæk og bræk til prøverne. Jeg håber, at du har fået et par tips med på vejen, der kan hjælpe dig med at holde koncentrationen.
Projektugespørgsmål - gamingafhængighed
Kategori: Skole og uddannelse
K\u00f8n: Dreng
Alder: 14
Dato: 2019-04-04T16:32:36.000Z

Sp\u00f8rgsm\u00e5l:
Mit navn er L. og jeg kommer fra en Friskole. Vi har projektuge i denne uge, og jeg håbede at i kunne besvare mig nogle spørgsmål omkring gaming-afhængighed. I kan fange mig på min mail (xxx). Nå men i må have en rigtig god dag

Svar:
Det lyder som et rigtigt spændende emne.


Da brevkassen kun er til personlige spørgsmål, så kan vi desværre ikke hjælpe dig. Du kan prøve at læse vores artikel om gamingafhængighed her. Ellers er jeg sikker på, at du kan finde masser af god information på google. Held og lykke med projektet
Projektugespørgsmål om gruppepres
Kategori: Skole og uddannelse
K\u00f8n: Pige
Alder: 13
Dato: 2019-04-04T16:40:58.000Z

Sp\u00f8rgsm\u00e5l:
Hvorfor opstår gruppepres i de unges hverdag?


Er der forskel på sted i forhold til gruppepres?


Hvad kan du eller andre gør for at stoppe gruppepres?


Hvad gør du eller andre nu?


Er der en slags symptomer når man bliver presset?

Svar:
Det lyder som et rigtigt spændende emne til projektuge.


Da brevkassen kun er til personlige spørgsmål, så kan vi desværre ikke hjælpe dig/jer. Du kan prøve at læse vores artikel om gruppepres her. Ellers er jeg sikker på, at du kan finde masser af god information på google. Held og lykke med projektet
Projektugespørgsmål om grænser
Kategori: Skole og uddannelse
K\u00f8n: Pige
Alder: 14
Dato: 2019-04-04T16:45:45.000Z

Sp\u00f8rgsm\u00e5l:
Vi er 2 piger fra 7. klasse og vi har projektuge og vi har nogle spørgsmål, vi har svaret på nogle men vil gerne have jeres ide så i må meget gerne svare.


- Hvad er personlige grænser endelig?
- Hvorfor har vi personlige grænser?
- Er det godt at have personlige grænser?
- Hvad kunne være sket hvis man ikke havde personlige grænser?
- På hvilke måder vil personlige grænser ikke være gode og have?
- Hvorfor har vi dem?
- Noget hvordan folk ligesom bringer dem frem?
- Hvordan man kan gøre noget ved dem?

Svar:
Det lyder som et rigtigt spændende emne til projektuge.


Da brevkassen kun er til personlige spørgsmål, så kan vi desværre ikke hjælpe jer. I kan prøve at læse vores artikel om at sætte grænser her. Ellers er jeg sikker på, at i kan finde masser af god information på google. Held og lykke med projektet
Hvordan skal jeg snakke med ham - jeg er lidt genert
Kategori: Forelskelse
K\u00f8n: Pige
Alder: 13
Dato: 2019-04-09T12:54:34.000Z

Sp\u00f8rgsm\u00e5l:
Jeg jeg er en pige på 13 år jeg er lige flyttet skole og der er en dreng fra min paletklasse jeg skriver noget med men vi snakker aldrig sammen over i skolen og jeg er ret vild med ham så jeg ved ik om han også kan lide mig og hvordan jeg skal snakke til ham fordi jeg er lidt genert

Svar:
Det med kærligheden er bare så mega forvirrende. Det kan være så svært, at finde ud af, om en person er vild med en eller ej. Derfor er jeg også glad for, at du har skrevet herind og delt dine tanker. 


I taler ikke sammen i skolen


Jeg tænker ikke, at det behøver være et dårligt tegn, at i ikke snakker sammen i skolen. Måske er han bare lige så genert, som du er? Jeg synes du skal prøve at læse vores artikel, der handler om 15 tegn på at en person er forelsket. Måske er der nogle af de ting han gør, som peger i retning af, at han også er forelsket i dig. Jeg tænker i hvert fald, at det godt kan være, at han er vild med dig, når i skriver meget sammen. Især hvis de ting i skriver til hinanden er søde beskeder. Du kan prøve at sende ham nogle søde beskeder med hjerter i, og så se hvordan han svarer tilbage. Hvis han også svarer med søde beskeder med hjerter, så er det jo et godt tegn.


Snak med dine veninder


Måske kan du prøve at snakke med dine veninder om det. Det kan jo være, at de har hørt ham snakke om dig, eller ved noget om ham. Ellers kan det være, at de i hvert fald kan holde øje med, om han sender dig lange blikke, eller virker interesseret i dig. Det kan også være, at de kender nogle af hans venner, og kan spørge dem, om de har hørt ham snakke om dig?


Snak med ham


Det kan være lidt svært, at skulle snakke sammen, hvis man er mest vant til at skrive. Det er bare lidt nemmere, når man kan skrive, fordi man så kan tænke meget over, hvad man gerne vil sige. Men måske kan du skrive til ham, og aftale at mødes med ham uden for skolen? Du kan eventuelt invitere ham hjem til dig efter skole en dag, eller måske spørge, om ham og hans venner vil hænge ud med dig og dine venner. Så er der ikke helt lige så mennesker, der kigger på en, ligesom oppe i skolen.


Har i nogle ting til fælles, som i ellers kan mødes over? Måske har i idræt sammen, går i den samme ungdomsklub eller noget helt andet? Så kunne det i hvert fald være oplagt at snakke sammen der. Det kan være en god idé, at overveje nogle ting, du kan snakke med ham om. Måske har i nogle fælles interesser. Eller han går til noget, som du kan snakke med ham om?


Du kan læse lidt mere om generthed her, og hvordan man kan komme af med den. Det kan være lidt svært, men det er bare med at huske på, at det jo kan være, at det bare kommer til at gå rigtigt godt med at snakke med ham. Og ellers så går du jo ikke i klasse med ham, så du behøver ikke se ham hele tiden.


Det er vildt svært med kærligheden, og det kan være en ren labyrint at finde rundt i. Men jeg tænker godt, at han måske kunne være vild med dig. Og så krydser jeg fingre for, at det går mega godt med at snakke med ham.
19879
Kategori: Familie
K\u00f8n: Pige
Alder: 16
Dato: 2019-04-30T11:33:09.000Z

Sp\u00f8rgsm\u00e5l:
Brugeren ønsker ikke spørgsmål vist på siden

Svar:
Det er desværre et krav, at vi må vise spørgsmålet på siden, for at besvare det ordentligt. Dette er på baggrund af, at vi ellers er i tvivl om, hvad vi må kommentere på i spørgsmålet.


I forhold til dine problematikker vil vi gerne henvise dig til siden RED  center mod æresrelaterede konflikter. Der kan du søge rådgivning om den situation, du står i. Du kan både kontakte dem på deres hotline for unge, eller via deres brevkasse, som er helt anonym, og derfor ikke bliver vist på deres hjemmeside.


Du kan også kontakte Børnetelefonen og få rådgivning enten via telefon, chat, sms eller brev. Deres rådgivning er helt anonym, og du kan være helt tryg ved at kontakte dem.


Du er selvfølgelig også meget velkommen til at skrive ind til Mindhelper igen, hvis du har det okay med, at dit spørgsmål bliver vist på siden alligevel.
Min far forstår ikke min sport
Kategori: Forældre
K\u00f8n: Pige
Alder: 15
Dato: 2019-05-09T17:11:01.000Z

Sp\u00f8rgsm\u00e5l:
Min far forstår ikke hvor meget jeg vil min sport


Hvad skal jeg gøre?

Svar:
Det er helt vildt hårdt, hvis man brænder for noget, og ens forældre ikke kan forstå, hvor vigtigt det er. Derfor er jeg også glad for, at du har skrevet herind, og delt dine tanker med os.


Vis sporten frem


Jeg tænker, at grunden til at din far ikke forstår, hvor vigtig din sport er for dig, måske er fordi, at han ikke forstår sportsgrenen? Altså at han måske ikke forstår, hvorfor du synes det er så fedt. Hvis det er tilfældet, så tænker jeg, at du måske kunne prøve at tage ham med til træning. Måske kan du lokke ham til at tage en prøvetime sammen med dig, eller bare kigge på, mens du træner? Det kan være, at han så bedre kan forstå, hvorfor du synes det er så fedt. Fordi han så bedre kan se, hvor sjovt du har det. Så kan du viser ham hvilke nogle øvelser i laver, hvordan det hele foregår og hvordan fællesskabet er i klubben/centeret. Måske kan det give ham en bedre forståelse af, hvorfor sporten er så vigtig for dig.


Snak om det


Et andet godt råd er, at snakke med ham om det. Fortæl ham hvor sporten er for dig, men også hvorfor den er vigtig. Hvad er det sporten gør ved dig, som du bare slet ikke kan få nok af? Hvorfor er det, at du bare elsker den helt vildt? Måske er fællesskabet, eller følelsen du har i kroppen når du dyrker sporten. Hvis din far kan høre, hvor passioneret du er omkring sporten, så kan han måske bedre forstå, hvorfor den er rigtigt vigtig for dig.


Kan mor hjælpe?


Du nævner ikke, hvad din mor synes om din sport. Hvis din mor sagtens kan forstå, hvor vigtig sporten er for dig  jamen så kan det måske være en idé, at allierede dig lidt med hende, og så snakke sammen alle tre. Så kan din mor måske være med til, at få din far til at forstå, hvorfor det er vigtigt for dig. Man må godt elske noget, som ens forældre ikke gør.


Måske kommer din far ikke til at forstå, hvorfor du synes sporten er fed. Men måske er det også okay. Vi mennesker interesserer os jo ikke altid for de samme ting. Din far har sikkert også interesser, som du ikke kan forstå, at han synes det er vigtigt at brug tid på. Men heldigvis så kan du jo sagtens elske sporten, selvom din far ikke gør. Så har i sikkert mange andre ting, som i ellers kan mødes over. Måske film, favorit madretter, musik eller noget helt 4. Måske er det okay, at i ikke er helt enige på den her front?


Jeg håber at du har kunne bruge mine råd til noget. Og så ønsker jeg dig rigtigt meget held og lykke med sporten. Det lyder til, at det betyder rigtigt meget for dig, og det er jo helt vildt dejlig, at have fundet noget man elsker.
Jeg kan ikke læse den her dreng
Kategori: Generelt
K\u00f8n: Pige
Alder: 17
Dato: 2019-05-18T18:30:38.000Z

Sp\u00f8rgsm\u00e5l:
Og jeg må være ærgelig og sige at der er den her dreng som jeg ikke helt kan læse i dag sad han ved siden af mig og han drillede mig hele turen hjem

Svar:
Det kan være helt vildt svært at forstå drenge og deres signaler. Derfor er jeg også glad for, at du har skrevet herind og delt dine tanker med os.


Er han måske vild med dig?


Der er nogle drenge, som godt kan finde på at drille eller irritere, hvis de er vilde med en. Det kan være en måde at få opmærksomhed på. Du kan prøve at læse lidt mere om tegn på forelskelse i denne her artikel. Måske er der flere ting, som du tænker, at han gør. Så kan det jo være et tegn på, at han måske er lidt vild med dig. Du skriver ikke noget om, hvordan du har det med ham. Om du kan lide ham, om du er ligeglad eller om du synes han er irriterende. Hvis du ikke er vild med ham, så kan du jo prøve at ignorere ham lidt, og så se om det går over igen. Hvis han er vild med dig, og du er vild med ham  jamen så er det jo bare super dejligt!


Det er vigtigt at spørge sig selv, om man synes det er ubehageligt, at han driller. For det er selvfølgelig ikke okay, hvis han generer dig. Så kan det være en god idé, at sige fra overfor ham, og fortælle ham, at du ikke synes det er sjovt. Hvis du synes det lyder svært, så kan du læse mere om, hvordan man sætter grænser her. Der står nogle gode råd til, hvordan man kan blive god til at sætte grænser, og sige fra. For det kan være vildt ubehageligt at blive drillet.


Driller han dig for at være led?


Du uddyber desværre ikke så meget i dit spørgsmål, så jeg prøver lige at skrive lidt forskelligt. Og så håber jeg, at jeg er inde på det rigtige. Jeg kommer til at tænke på, om han driller dig for at være led? For hvis det er det du oplever, så kan det være en rigtig god idé, at sige fra overfor det. For du skal selvfølgelig ikke finde dig i, at blive drillet på en ondskabsfuld måde. Hvis det er et problem, at han driller dig. Så kan du overveje, at at holde dig væk fra ham i et stykke tid.


Du skriver ikke så meget om, hvor i kender hinanden fra. Men hvis i kender hinanden gennem en skoleklasse eller sportsklub, jamen så kan du prøve at kontakte jeres lærer/træner, og få dem til at snakke med ham om drilleriet. For du behøver selvfølgelig ikke finde dig i det.


Snak med ham om det


Hvis du har lyst, kan du jo prøve at snakke med ham om det. Du kan prøve at spørge ham om, hvorfor han driller dig. Og hvad han prøver at opnå. Det er nok en god idé at tage snakken på et tidspunkt, hvor i ikke er omgivet af mennesker. Så er der i hvert fald størst chance for, at du får et ærligt svar.


Snak med dine veninder/venner


Hvis i er sammen på nogle tidspunkter, hvor der også er andre af dine venner/veninder  jamen så kan du jo prøve at spørge dem ad, hvad de tænker. Måske kan de se nogle ting som du ikke kan? Måske ved de hvorfor, at han driller dig?


Jeg håber du har kunne bruge mine råd til noget. Og så krydser jeg fingre for, at du finder ud af, hvad det er han mener med sit drilleri.
Kan du skrive for os?
Kategori: Generelt
K\u00f8n: Dreng
Alder: 15
Dato: 2019-05-18T19:30:56.000Z

Sp\u00f8rgsm\u00e5l:
KAN DU SKRIVE FOR OS

Svar:
Jeg forstår desværre ikke dit spørgsmål? Men du skal være velkommen til at skrive herind og uddybe det.
Jeg er blevet ulykkeligt forelsket i min vikar
Kategori: Forelskelse
K\u00f8n: Pige
Alder: 13
Dato: 2019-05-28T13:45:42.000Z

Sp\u00f8rgsm\u00e5l:
Jeg ønsker at være anonym, men jeg er ulykkelig forelsket i min vikar.
han er en del ændre end mig, og derfor ved jeg at det aldrig kommer til at blive til noget.... men håber selvfølgelig på det bedste:)
jeg ser ham næste hver dag på min skole, og hver eneste gang han går forbi tænker jeg: gid han var min.
han er der både for de store og små og han er så flink. det er virkeligt sygt.
jeg er begyndt ikke at kunne koncentrere mig i timerne, da han har mit hjerte..


hvad skal jeg gøre?

Svar:
Ulykkelig forelskelse er så mega hårdt. Det kan føles som om, at ens hjerte er gået totalt i stykker. Derfor er jeg også glad for, at du har skrevet herind og delt dine tanker med os.


Du er helt normal


Det er helt normalt, at blive forelsket i en vikar eller lærer. Det er der rigtigt rigtigt mange, der oplever. Det kan være rigtigt hårdt, fordi man godt ved, at det aldrig vil kunne blive til noget, og at læreren/vikaren ikke er interesseret. Faktisk er det også ulovligt for en lærer/vikar at være sammen med sine elever. Og samtidigt er det ulovligt for en voksen, at være sammen med en under 15. Men det kan ens hjerte ikke altid forstå, og derfor kan man godt blive ramt af forelskelse alligevel. Og det kan være mega svært, fordi man måske har svært ved at tænke på andet. Og man kommer måske til at håbe på noget, som aldrig kommer til at ske. Det kan gøre rigtigt ondt.


Hvad kan du gøre?


Der er nok ikke vildt meget, som du kan gøre ved forelskelsen. Den går over igen med tiden, og indtil da, kan du prøve at læse vores artikel omkring ulykkelig forelskelse, og hvordan man kommer videre. Der står en masse gode råd til, hvordan man kan håndtere sin forelskelse.


Det kan godt være rigtigt svært, at skulle komme videre. Og derfor kan det være en rigtig god idé, at snakke med nogen om, hvordan man du har det.


Snak med dine veninder


Måske har du nogle gode veninder i klassen, som du kan prøve at snakke med. Det kan være rigtigt rart, at dele sine tanker og følelser med nogle. De har måske også prøvet at være håbløst forelsket, og har nogle gode råd til, hvordan man kan komme videre.


Snak med børnetelefonen


Hvis du har mere lyst til, at snakke med nogle, som ikke kender dig  jamen så kan du overveje Børnetelefonen. Børnetelefonen rådgiver unge i deres problemer, og de er super søde, og vil gerne lytte. Man kan både kontakte dem på telefon, sms eller chat. Og du kan være anonym. Det betyder, at du ikke behøver fortælle dem, hvem du er.


Det kan være så mega hårdt, at være forelsket i en, som ikke er interesseret. Så kan man godt blive virkeligt hårdt ramt, af ulykkeligt kærlighed. Derfor kan det også være en god idé, at passe godt på sig selv, og måske snakke med nogen om, hvordan man har det.


Jeg krydser fingre for, at du snart kommer dig over din forelskelse, og bliver glad igen.
Er der regler inden for islam om ægteskab og børn?
Kategori: Familie
K\u00f8n: Dreng
Alder: 20
Dato: 2019-06-25T11:56:57.000Z

Sp\u00f8rgsm\u00e5l:
Jeg vil gerne spørge om Islam så jeg håber i har en som kan svare på det.
Jeg er muslim men ikke troende, men hvis jeg finder sammen med en dansk pige og hun vælger at forblive kristen helt i orden med mig men hvad med børn? Må en muslim gerne få børn med en dansker før de bliver gift? Jeg tænker hun er dansk så så strengt kan man vel ikke leve? Jeg har muslimske venner og de har fundet muslimske koner og de blev gift først og fik børn bagefter men på den anden side jeg gider ikke skynde mig og få børn bare for at få børn. Er der regler inden for islam inden for ægteskab og børn?

Svar:
Det lyder til, at du er lidt forvirret over hele situationen med religion og ægteskab. Derfor er jeg også glad for, at du har skrevet herind og delt dine tanker.


Du skriver, at du ikke er troende. Derfor er jeg også lidt forvirret omkring, hvorfor de religiøse spørgsmål fylder så meget for dig? Jeg tænker, at det måske er pga. din familie? Hvis det er tilfældet, så tænker jeg, at det kunne være en god idé, at snakke med dem om dine spørgsmål. Og høre hvad deres holdninger til det er. For det kan være lidt forskelligt, hvor troende folk er, og derfor også hvor meget de følger Islam.


Som udgangspunkt er der regler indenfor Islam omkring ægteskab og børn, hvor man tilskynder kun at få børn indenfor ægteskabet. Dette gælder umiddelbart også, selvom den ene part er kristen. Men jeg vil opfordre dig til at overveje, hvad der er vigtigt for dig? Især hvis du ikke er specielt troende, og derfor ikke har en stor tilknytning til koranens ord. For i sidste ende er det dit liv og din beslutning. Du må derfor prøve at mærke efter, hvad der betyder noget for dig.


Vi har desværre ikke den store ekspertise i Islam her på brevkassen, da ingen af os er muslimer. Derfor vil jeg også anbefale dig, at tage spørgsmålene op med din familie, en Imam eller en anden lærd. Ellers kan jeg også anbefale at kontakte RED-center. RED-centeret har en online rådgivning, hvor man kan stille æresrelaterede spørgsmål. De vil måske kunne give dig nogle langt mere præcise svar på, hvad der er reglerne indenfor Islam. Og hvordan man bør forholde sig til dem, hvis man finder en dansk, kristen kæreste.


I forhold til danske kristne piger og kristendom, så tror jeg efterhånden, at det er de færreste, som går op i, om man er gift eller ej før man får børn. Hvis man finder en pige som er meget kristen, så kan det godt være at hun ønsker at være gift, inden hun får børn. Men de fleste almindelige kristne danskere går ikke så meget op i det. Ofte gør folk ligesom bare, hvad der giver mening for dem som par i forhold til deres livssituation. Derfor tænker jeg også, at det er noget dig og en eventuelt fremtidig kæreste aftaler med hinanden, som i lærer hinanden at kende. Det kan være, at det viser sig slet ikke at blive noget problem.


Jeg håber du har kunne bruge mine råd til noget. Jeg kan desværre ikke hjælpe så meget, når det kommer til islamisk tro. Men jeg håber, at du finder dine svar, og så ønsker jeg dig rigtigt meget held og lykke fremadrettet.
Hvor finder jeg mit svar?
Kategori: Få hjælp
K\u00f8n: Dreng
Alder: 16
Dato: 2019-07-02T12:02:19.000Z

Sp\u00f8rgsm\u00e5l:
Hvor finder jeg mit svar?

Svar:
Du kan finde dit svar enten ved at taste den kode ind i søgefeltet, som du fik da du skrev dit spørgsmål. Eller ved at kigge svarene på brevkassen igennem. Vi plejer at navngive svarene, så de er sådan rimeligt nemme at genkende. Du kan også prøve at bruge søgefunktionen, og så taste et nøgleord ind fra dit spørgsmål. Det kunne eksempelvis være forelskelse, hvis dit spørgsmål har handlet om det.


Der kan være lidt ventetid på brevkassesvarene, typisk mellem 7 og 10 dage. Så hvis de 10 dage ikke er gået, siden du skrev ind. Jamen så kan det godt være, at dit spørgsmål ikke er blevet besvaret endnu. Men så er det liiiiige på trapperne, og det skal altså nok komme.